## 

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Ügyiratszám: /2018. Tárgy: Ceglédi Termálfürdő Kft.

Előterjesztő: Takáts László polgármester vezető tisztségviselőjének megbízása

Szakmai előterjesztő: dr. Nagy Lajos irodavezető

Ügyintéző: Makai Andrea gazdasági ügyintéző

**ELŐTERJESZTÉS**

Cegléd Város Önkormányzata Képviselő-testületének

2018. április 19-i ülésére

**Tisztelt Képviselő-testület!**

Tájékoztatom Tisztelt Képviselő-testületet, hogy a Ceglédi Termálfürdő Kft. ügyvezetőjének, Szűcs Ádámnak a 2017. április 28. napján kelt, határozott időre szóló megbízási szerződése 2018. április 30. napján lejár. A Képviselő-testület munkatervében kitűzte az ügyvezetői tisztségről szóló előterjesztés megtárgyalását.

Javaslom a Kft. ügyvezetőjének továbbra is Szűcs Ádámot (szül.: Cegléd, 1988.04.15., anyja neve: Virág Karolina, lakcím: 2700 Cegléd, Kárpáti Aurél u. 2. I. em. 2.) megbízni 2018. május 01. naptól 2021. április 30. napjáig, havi bruttó 600.000,-Ft összegű megbízási díjának változatlanul hagyása mellett.

Kérem T. Képviselő-testületet, hogy a határozati javaslatot elfogadni szíveskedjék!

Az előterjesztést a **Jogi, Ügyrendi, Közbiztonsági és Pénzügyi, valamint a Gazdasági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a 46. § (2) bekezdésében foglaltakra figyelemmel **nyilvános** ülés keretében, az 50. § rendelkezései alapján - figyelemmel a 42. § 2. pont, valamint a KT. SzMSz 44. § *d)* pontjának rendelkezéseire - **minősített többségű** szavazati arányt igényel.

Cegléd, 2018. április 10.

Takáts László

polgármester

**HATÁROZATI JAVASLAT**

**Cegléd Város Önkormányzatának Képviselő-testülete**, **mint a Ceglédi Termálfürdő Kft. legfőbb szerve**

**1.)** megbízza a kft. ügyvezetői tisztségének ellátásával Szűcs Ádámot (szül.: Cegléd, 1988.04.15., anyja neve: Virág Karolina, lakcím: 2700 Cegléd, Kárpáti Aurél u. 2. I. em. 2.) 2018. május 01. napjától 2021. április 30. napjáig szóló időtartamra, és a megbízási díját havi bruttó 600.000,-Ft/hó összegben állapítja meg.

**2.)** felhatalmazza Takáts László polgármestert a fentiek alapján a megbízási szerződés, és a módosított alapító okirat aláírására.

**3.)** hozzájárul ahhoz, hogy a Társaság jogi képviselője a változásbejegyzési eljárásban a Cégbíróság előtt eljárjon.

4.) utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnal **Felelős:** Takáts László polgármester

A határozatról értesülnek:

1. Ügyintéző és általa
2. Ceglédi Termálfürdő Kft. ügyvezetője

Az előterjesztést láttam:

Dr. Diósgyőri Gitta

címzetes főjegyző