Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf. 85.

Tel.: 06/53/511-400



**Ügyiratszám:** 21/4704-2/2018 **Tárgy:** Ceglédi Vasutas Sportegyesület

**Előterjesztő:** Takáts László polgármester kérelme – Malomtó széli sporttelep

**Szakmai előterjesztő**: dr. Nagy Lajos aljegyző beruházás

**Ügyintéző**: dr. Gujka Attila jogi referens **Melléklet**: CVSE kérelem

**ELŐTERJESZTÉS**

**a Képviselő-testület 2018. április 19-i ülésére**

**Tisztelt Képviselő-testület!**

A Ceglédi Vasutas Sport Egyesület (továbbiakban: CVSE) ügyvezető elnöke Horváth József kérelemmel fordult a Képviselő-testülethez a 2018. április 30-ig benyújtandó Tao pályázatukkal kapcsolatban, tulajdonosi hozzájárulás kiadása érdekében.

ACVSE a tulajdonában álló CEVASPORT Kft. azon kérelmét nyújtotta be, ami alapján 270.000.000 Ft-os értéknövelő beruházást kívánnak végrehajtani a Malomtó széli sporttelepen.

A beruházás keretében egyrészt a termálkút és a megépült lelátó üzemeltetési költségeinek csökkentése érdekében 2 db 50kwp-os napelemes rendszert kívánnak telepíteni, másrészt egy 35m x 9 m nagyságú 250 fős vendéglelátót és a hozzá tartozó közműveket kívánják megépíteni. A vendéglelátó úgy kerülne megépítésre, hogy annak alsó részén kialakítandó raktárhelyiség a városi és egyesületi géppark számára nyújtana megfelelő elhelyezést. A tervezett beruházások fenntartási költsége éves szinten 200-300e forint. Az időközben lezajlott telekalakítás folyamán a 1332/3 hrsz-ú ingatlannak az a része ahová napelemet kívánt az Egyesület telepíteni a 1332/1 hrsz-ú ingatlan része lett, így a kérelmével szemben csak a erre az ingatlanra tudunk tulajdonosi hozzájárulást adni.

A CVSE kérelme jelen előterjesztés mellékletét képezi.

Kérem a Tisztelt Képviselő-testületet, hogy a határozati javaslatot megtárgyalni, és a döntésüket meghozni szíveskedjenek!

**Az előterjesztést a Jogi – Ügyrendi, Közbiztonsági és Pénzügyi Bizottság, valamint a Gazdasági Bizottság tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.**

A döntéshozatal az Mötv. 46. § (1) bekezdésére, valamint (2) bekezdésének *a)* - c*)* pontjára figyelemmel **nyilvános** ülés keretében, a KT. SzMSz 44. § bekezdésének*c)* pontja alapján **minősített** szavazati arányt igényel.

Kelt: Cegléd, 2018. április 16.

Takáts László

polgármester

**Határozati javaslat**

**Cegléd Város Önkormányzatának Képviselő-testülete**

1. Mint az ingatlan-nyilvántartás szerint Cegléd, belterület 1332/1 hrsz-ú, kivett sporttelep megnevezésű ingatlan 1/1 tulajdoni hányadú tulajdonosa

* 1. Hozzájárul, hogy a Ceglédi Vasutas Sport Egyesület (2700 Cegléd, Damjanich u. 3, továbbiakban: Egyesület), illetve a tulajdonában álló CEVASPORT Kft. (2700 Cegléd, Damjanich u. 3., 13-09-155657) a részére juttatott társasági adókedvezmény felhasználásával az alábbi értéknövelő beruházásokat (továbbiakban: beruházás) valósítsa meg:
     + Cegléd, belterület 1332/1 HRSZ-ú ingatlan: 2 db 50kwp napelemes rendszer telepítése
     + Cegléd, belterület 1332/1 HRSZ-ú ingatlan: 35x9 m vendéglelátó építése a hozzá tartozó közművekkel.
  2. Hozzájárul, hogy a társasági adóról és az osztalékadóról szóló 1996. évi LXXXI. törvény 22/C. § alapján a beruházás üzembe helyezését követő 30 napon belül – amennyiben a beruházás építési engedélyhez kötött - a Magyar Állam javára jelzálogjog kerüljön bejegyzésre az ingatlan-nyilvántartásba tizenöt éves időtartamra az Egyesület, illetve a CEVASPORT Kft. által igénybe vett adókedvezmény mértékéig.

1. Hozzájárulását az alábbi feltételekkel adja meg:
   1. a megvalósult beruházás az Önkormányzat tulajdonába kerül, az Egyesület, illetve a CEVASPORT Kft. a megvalósult beruházással kapcsolatban az Önkormányzattal szemben semmilyen igényt (pénzbeli, tulajdonjogi) nem támaszt.
   2. a vendéglelátó használatához szükséges jogszabályban előírt számú gépjármű várakozóhelyeket (parkolókat) az Egyesület, illetve a CEVASPORT Kft. saját költségén köteles kialakítani.
   3. a beruházás megkezdéséhez csak abban az esetben járul hozzá, ha az illetékes sportszövetség/minisztérium a beruházások megvalósítását teljes egészében jóváhagyta, és ezt az Egyesület, illetve a CEVASPORT Kft. az Önkormányzat felé igazolja.
2. Kijelenti, hogy a beruházáshoz anyagi támogatást semmilyen jogcímen nem vállal, és a beruházás megvalósításával kapcsolatban felmerülő járulékos költségek megfizetése is az Egyesületet, illetve a CEVASPORT Kft.–t terhelik.
3. Felkéri a Polgármestert, hogy kössön az Egyesülettel illetve a CEVASPORT Kft-vel megállapodást, melyben részletezésre kerülnek a Malomtó széli sporttelepen már megvalósult és jövőben megvalósuló beruházások használati, üzemeltetési, karbantartási feltételei.
4. Felhatalmazza a Polgármestert a szükséges intézkedések, nyilatkozatok megtételére, megállapodás aláírására.
5. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: 1., 2., 3., 5., 6. pont azonnal **Felelős**: Takáts László

4. pont: 2018. szeptember 30. polgármester

A határozatot kapják:

1. Szakmai előterjesztő és általa:

2. Ceglédi Közös Önkormányzati Hivatal Pénzügyi iroda

3. CVSE (2700 Cegléd, Damjanich u. 3.)

4. CEVASPORT Kft. (2700 Cegléd, Damjanich u. 3., 13-09-155657)

Láttam:

Dr. Diósgyőri Gitta

címzetes főjegyző