**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/2139/2018. Tárgy: Haszonkölcsön szerződés nem lakás

Előterjesztő: Takáts László polgármester céljára szolgáló helyiségre

Szakmai előterjesztő: Dr. Szoboszlay Árpádné Melléklet: szerződés tervezet, 241/2012.

(X.18.) Ök. határozat

## ELŐTERJESZTÉS

Cegléd Város Önkormányzata Képviselő-testületének 2018. április 19-ei ülésére

**Tisztelt Képviselő-testület!**

A 2700 Cegléd, Csengeri u. 1. B.4. szám alatti, Cegléd Város Önkormányzata 1/1 arányú tulajdonában lévő helyiséget a 241/2012. (X.18.) Ök. határozat alapján 2013. március 13-tól körzeti megbízotti helyiség céljára a Ceglédi Rendőrkapitányság használja. A használatra és a rezsiköltségek viselésére vonatkozóan írásbeli megállapodás nem készült.

Javaslom a használat határozatlan időre történő meghosszabbítása és a feltételek tisztázása érdekében írásban haszonkölcsön szerződés megkötését a Pest Megyei Rendőr-főkapitánysággal, amely szerződés tervezete az előterjesztés melléklete. A szerződés tervezet előzetes egyeztetése a PMRFK-val megtörtént.

Kérem a Képviselő-testületet a javaslat megtárgyalására és jóváhagyására.

Az előterjesztést a Gazdasági Bizottság és a Jogi, Ügyrendi, Közbiztonsági és Pénzügyi Bizottság tárgyalja.

A döntéshozatal Magyarország helyi önkormányzatairól szóló 2011. évi CLXXXIX. törvény 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a KT. SzMSz 44. § rendelkezéseire – egyszerű többségű szavazati arányt igényel.

Cegléd, 2018. április 16.

Takáts László

polgármester

**Határozati javaslat**

Cegléd Város Önkormányzatának Képviselő-testülete

1./ Támogatja a 2700 Cegléd, Csengeri u. 1. B/4. szám alatti helyiség további haszonkölcsönbe adását körzeti megbízotti helyiségként való használatra.

2./ Felhatalmazza Cegléd Város Polgármesterét a haszonkölcsön szerződés aláírására.

Határidő: azonnal

Felelős: polgármester

Látta: Dr. Diósgyőri Gitta

címzetes főjegyző