Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám:C/5969/2018  Előterjesztő: Takáts László polgármester  Szakmai előterjesztő: Dr. Nagy Lajos aljegyző  Ügyintéző: Nász Péter beruházási ügyintéző | Tárgy: Önkormányzati feladatellátást szolgáló fejlesztések támogatása  tárgyú pályázathoz önerő biztosítása |

**ELŐTERJESZTÉS**

Cegléd Város Önkormányzata Képviselő-testületének 2018. április 19-ei ülésére

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2018. évi központi költségvetéséről szóló 2017. évi C. törvény 3. melléklet II. 2. pont a, b, c pontjai szerinti

**„Önkormányzati feladatellátást szolgáló fejlesztések támogatása” tárgyában**.

A pályázat lehetőséget teremt belterületi utak felújítására. A pályázaton maximálisan igényelhető támogatási összeg 30.000.000 forint, amelyhez 25 százalék önerőnek kell társulnia. A kötelező önerő biztosításának esetén a projekt maximális értéke bruttó 40.000.000,- HUF. A 10.000.000,- Ft-os önerő a 2018. évi költségvetés pályázati keretének terhére biztosítható.

A pályázat elektronikus benyújtásának határideje: 2018. május 02. 16 óra.

A támogatás formája: vissza nem térítendő költségvetési támogatás.

*Ezen pályázati konstrukcióra a tavalyi évben is sikeresen pályáztunk, melynek eredményeképpen 2018. év nyarán felújításra kerül a Rákóczi út Pesti út – Széchenyi út köztti szakasza, valamint a Kossuth tér Önkormányzati Hivatal előtti útszakasza.*

Az idei évben benyújtásra kerülő pályázat keretében az Cegléd, Összekötő út (Cegléd 8517 hrsz.) burkolatának felújítására szeretnénk forrást nyerni.

Az előterjesztést a **Jogi-Ügyrendi, Közbiztonsági és Pénzügyi Bizottság**, valamint a **Gazdasági Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal az Mötv. 46. § (1) bekezdésére, valamint (2) bekezdésének *a)* - c*)* pontjára figyelemmel **nyilvános** ülés keretében, a KT. SzMSz 44. § bekezdésének*c)* pontja alapján **minősített** szavazati arányt igényel.

Cegléd, 2018. április 10.

Takáts László

polgármester

**Határozati javaslat**

**Cegléd Város Önkormányzatának Képviselő-testülete**

1.) A helyi önkormányzatokért felelős miniszter és az államháztartásért felelős miniszter által közösen meghirdetett Magyarország 2018. évi központi költségvetéséről szóló 2017. évi C. törvény 3. melléklet II. 2. pont a), b), c) pontok szerinti Önkormányzati feladatellátást szolgáló fejlesztések támogatásra Cegléd Város Önkormányzata pályázatot nyújt be a tulajdonában álló Cegléd, Összekötő út (Cegléd, belterület 8517 hrsz.) burkolatának felújítására az alábbiak szerint:

* 1. c) alcél: Belterületi utak, járdák, hidak felújítása:

A megvalósítás teljes költségigénye: **bruttó: 40.000.000 Ft.**

Megvalósításhoz szükséges saját forrás összege: **10.000.000 Ft.**

Igényelt támogatási összeg: **bruttó: 30.000.000 Ft**

2.) Kötelezettséget vállal arra, hogy a támogatás elnyerése esetén a saját forrás összegét, **10.000.000 Ft-ot**, a 2018. évi költségvetés Tartalék - Pályázati keretének terhére biztosítja.

3.) Felhatalmazza a Polgármestert a pályázathoz szükséges dokumentumok aláírására, nyilatkozatok megtételére, és eredményes pályázat esetén a Támogatási szerződés aláírására és a támogatás felhasználására.

4.) Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Takáts László polgármester

Határozatot kapják:

1. Beruházási és Közbiztonsági Iroda helyben és általa:
2. Pénzügyi Iroda

Láttam:

Dr. Diósgyőri Gitta

címzetes főjegyző