**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

**Száma**:………./2018 **Tárgy**: Cegléd-Jiaxing gazdasági együttműködési megállapodás aláírása

**Előterjesztő**: Takáts László, polgármester **Melléklet:** Együttműködési megállapodás tervezete

**Szakmai et.:** Szebeni Dávid, ügyvezető

**ELŐTERJESZTÉS**

**a Képviselő-testület 2018. április 19-i ülésére**

**Tisztelt Képviselő-testület!**

Korábbi partnerségi kapcsolatainkra építve Cegléd Város Önkormányzata felé Jiaxing Város Önkormányzata megkereséssel élt annak érdekében, hogy Cegléd és Jiaxing között gazdasági kapcsolatokat erősítendő együttműködési megállapodás születhessen, amelynek aláírására a tervek szerint 2018. április 23-án kerülne sor Cegléden. A szóban forgó megállapodás tervezete jelen előterjesztés mellékleteként szerepel. A tervezet nevesített anyagi kötelezettségvállalást nem tartalmaz. Nemzetközi kapcsolataink erősítése ugyanakkor az Ipari Park 2. és az M4 megépülésével felértékelődő ceglédi iparterületek beruházói marketingjének fontos részét képezi.

Jelen előterjesztést a **Gazdasági Bizottság** tárgyalja. A Bizottság véleménye a Képviselő-testület ülésén helyben kerül kiosztásra jegyzőkönyvi kivonat formájában.

Kérem a Tisztelt Képviselő-testületet, hogy a határozati javaslat elfogadásával támogassa Cegléd nemzetközi kapcsolatainak erősítését.

A döntéshozatal az Mötv. 46. § (1) bekezdésére, valamint (2) bekezdésére figyelemmel nyilvános ülés keretében, az Mötv. 42. § (6) bekezdése alapján minősített többségű szavazati arányt igényel.

Cegléd, 2018. április 17.

Takáts László

polgármester

**1.sz Határozati javaslat**

**Cegléd Város Önkormányzatának Képviselő-testülete,**

1. Jóváhagyja a jelen határozat mellékletét képező együttműködési megállapodás tervezetét.
2. Felhatalmazza a Polgármestert, a jelen határozat mellékletét képező együttműködési megállapodás aláírására.
3. Utasítja a Ceglédi Városfejlesztési Kft.-t a szükséges intézkedések megtételére.

Határidő: 2018. április 23. Felelős: Szebeni Dávid ügyvezető

Az előterjesztést láttam:

Dr. Diósgyőri Gitta

címzetes főjegyző