**HASZONKÖLCSÖN SZERZŐDÉS**

**NEM LAKÁS CÉLJÁRA SZOLGÁLÓ HELYISÉGRE**

amely létrejött

egyrészről **Cegléd Város Önkormányzata**

képviseletében: **Takáts László polgármester**

székhelye:.2700 Cegléd, Kossuth tér 1.

adószáma: 15731230-2-13

KSH jelzőszáma:15731230-8411-321-13,

ellenjegyző: Dr. Diósgyőri Gitta címzetes főjegyző

pénzügyi ellenjegyző: Dr. Kárpáti Lászlóné pénzügyi irodavezető

mint haszonkölcsönbe adó

(a továbbiakban: **Kölcsönadó**),

másrészről **Pest Megyei Rendőr-főkapitányság**

képviseletében: **Dr. Mihály István** **r. dandártábornok rendőrségi főtanácsos megyei rendőrfőkapitány**

székhelye: 1139 Budapest, Teve utca 4-6.,

adószáma: 15720120-2-51; törzskönyvi azonosító száma: 720124,

mint haszonkölcsönbe vevő

(atovábbiakban: **Kölcsönvevő**),

továbbiakban együttesen: Felek között alulírott napon az alábbi feltételekkel.

**I. A szerződés tárgya**

1. Kölcsönadó kijelenti, hogy a kizárólagos tulajdonát képező, a [Pest Megyei Kormányhivatal Földhivatala - Ceglédi Járási Hivatal Földhivatal](http://pest.foldhivatal.hu/index.php?option=com_content&task=view&id=114&Itemid=137)i Osztályánál felvett, Cegléd belterület 4547/A/8 helyrajzi számon nyilvántartott, természetben a 2700 Cegléd, Csengeri u. 1. B. 4. szám alatt található, összesen 48,05 m2 alapterületű ingatlant (a továbbiakban: Ingatlan) bocsátja Kölcsönvevő rendelkezésére a 2. pontban meghatározott célra. Kölcsönvevő az ingatlant a 241/2012. (X.18.) Ök. határozat alapján 2013. március 13. óta használja körzeti megbízotti iroda céljára. Jelen szerződés célja a 2013-ban létrejött megállapodás írásba foglalása és megerősítése.

Az Ingatlan az alábbi helyiségekből áll:

* 1 szoba,
* konyha,
* mosdófülke,
* előtér,
* kamra,
* tároló.

A Felek az Ingatlant a szerződés mellékletéhez csatoltan vázlatrajzon kijelölik (1. melléklet), amely melléklet jelen szerződés elválaszthatatlan részét képezi.

1. Kölcsönadó haszonkölcsönbe adja, a Kölcsönvevő pedig haszonkölcsönbe veszi az 1. pontban megjelölt Ingatlant körzeti megbízotti iroda működtetése céljából.
2. Kölcsönadó az Ingatlant ingyenesen bocsátja Kölcsönvevő rendelkezésére a 2. pontban foglalt közérdekű cél ellátására való tekintettel. Az Ingatlan fenntartásával járó üzemeltetési költségeket (víz-, elektromos áram-, gázfogyasztás, internet díj tételeit) a Kölcsönvevő továbbszámlázás útján fizeti a szerződés teljes időtartama alatt a VÁRVAG Városüzemeltetési és Vagyongazdálkodási Nonprofit Közhasznú Korlátolt Felelősségű Társasággal (a továbbiakban: VÁRVAG Kft.) kötött külön megállapodás alapján. Kölcsönvevő vállalja a 2013. március 13. óta felmerült közüzemi költségek visszamenőleges megfizetését is legkésőbb 2018. június 30-ai határidőre a VÁRVAG Kft. által történt elszámolás alapján.

**II. A szerződés hatálya**

1. Felek jelen szerződést határozatlan időre kötik.
2. Kölcsönvevőnek az Ingatlan használatával kapcsolatos jogai és kötelezettségei az ingatlan birtokba adásának napjától, 2013. március 13-tól állnak fenn. A birtokba adásról Felek jegyzőkönyvet készítettek, melynek másolata jelen szerződés melléklete. (2. melléklet)

**III. Általános rendelkezések**

1. Jelen megállapodás I/2. pontjában meghatározott módon, az Ingatlan Kölcsönvevő részére történő haszonkölcsönbe adására Kölcsönvevő jogszabályban foglalt alapfeladatai ellátásának támogatása céljából kerül sor. Kölcsönvevő kizárólag e feladatai ellátása érdekében, közérdekből használhatja az Ingatlant, körzeti megbízotti iroda működtetése céljából. Ettől eltérő tevékenységet csak Kölcsönadó előzetes, írásbeli hozzájárulásával végezhet.
2. Kölcsönadó kijelenti, hogy az Ingatlan Kölcsönvevő részére történő ingyenes használatba adása önkormányzati alapfeladatai ellátását nem akadályozza, nem korlátozza.
3. Kölcsönadó szavatol azért, hogy az Ingatlan a haszonkölcsön teljes időtartama alatt rendeltetésszerű használatra alkalmas legyen, továbbá azért, hogy harmadik személynek nincs az Ingatlanra vonatkozóan olyan joga, amely Kölcsönvevőt az Ingatlan használatában korlátozná, akadályozná, vagy kizárná.
4. Kölcsönvevő kijelenti, hogy az Ingatlant megtekintett és műszakilag is megvizsgált állapotban vette birtokba.
5. Felek megállapodnak abban, hogy az Ingatlant kizárólag Kölcsönvevő használhatja, azt harmadik személy használatába nem adhatja, azt nem idegenítheti el.
6. Kölcsönvevő az Ingatlant jelen szerződésnek megfelelően, rendeltetésszerűen, környezete szükségtelen zavarása nélkül használhatja, az Ingatlanra vonatkozó tűzvédelmi, balesetvédelmi előírások betartása mellett.
7. Kölcsönvevő viseli a jogosulatlan vagy rendeltetésellenes használatból eredő károkat és költségeket.
8. Kölcsönvevő tudomásul veszi, hogy az Ingatlanban bármilyen átalakítást, bővítést, illetve nem a fenntartás, karbantartás körébe tartozó építési munkát kizárólag a Kölcsönadó előzetes írásbeli hozzájárulásával, építésügyi hatósági engedély birtokában végezhet.
9. Kölcsönvevő tudomásul veszi, hogy az általa folytatni kívánt tevékenység végzéséhez esetlegesen szükséges átalakítási, valamint karbantartási munkákat a saját költségére köteles elvégezni, illetőleg elvégeztetni. Kölcsönadótól ezek megtérítését nem követelheti.
10. Kölcsönvevő tudomásul veszi, hogy az esetlegesen felmerülő rágcsáló-, illetőleg kártevő-mentesítést saját költségén köteles elvégeztetni.
11. Kölcsönvevő jelen szerződés aláírásával kifejezetten hozzájárul ahhoz, hogy Kölcsönadó a szerződés időtartama alatt a rendeltetésszerű és szerződésszerű használatot évente egy alkalommal, előre egyeztetett időpontban, a helyiségben folytatott tevékenység szükségtelen zavarása nélkül, a rendőrségi objektumokra vonatkozó előírások betartása mellett ellenőrizze.

**IV. A szerződés megszűnése**

1. Jelen szerződés megszűnik, ha bármelyik fél azt írásban a Polgári Törvénykönyv szabályai szerint rendes felmondással felmondja, ha azt a Felek közös megegyezéssel írásban megszüntetik, valamint, ha az arra jogosult a másik félhez intézett írásbeli nyilatkozatával, rendkívüli felmondással megszünteti. Kölcsönvevő az Ingatlan visszaadását bármikor – 15 napos határidővel - felajánlhatja; Kölcsönadó az Ingatlan visszavételét alapos ok nélkül nem tagadhatja meg.
2. Kölcsönadó rendkívüli - azonnali hatályú - felmondásra jogosult, ha Kölcsönvevő az Ingatlant rongálja, rendeltetésellenesen vagy szerződésellenesen használja, továbbá ha engedély nélkül harmadik személy használatába adja. A rendkívüli felmondás előfeltétele a szerződésszegést elkövető fél írásban történő előzetes felszólítása a szerződésszegő magatartás abbahagyására határidő tűzésével, mely határidő eredménytelen elteltével a rendkívüli felmondás hatályosul.
3. Kölcsönvevő (cserehelyiség biztosítása nélkül) a szerződés megszüntetése esetén 8 napon belül köteles az Ingatlant saját költségén kiüríteni és rendeltetésszerű használatra alkalmas, tiszta állapotban, a birtokbaadási jegyzőkönyv szerinti eredeti felszereltséggel Kölcsönadónak átadni. Kölcsönvevő jogosult az általa felszerelt berendezési tárgyakat az Ingatlan állagának sérelme nélkül leszerelni és elszállítani.

**V. Egyéb rendelkezések**

1. Felek megállapodnak abban, hogy Kölcsönadó jelen szerződéssel kapcsolatos jognyilatkozatait Kölcsönvevő részére a Pest Megyei Rendőr-főkapitányság székhelyének címére (1139 Budapest, Teve u. 4-6.), de a gazdasági igazgatónak címezve küldi meg.
2. A postai úton megküldött jognyilatkozatokat a kézbesítés megkísérlésének napján kézbesítettnek, ugyanakkor annak tartalmát közöltnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz "nem kereste" jelzéssel érkezett vissza), vagy (az a feladóhoz "elköltözött", vagy "a címzett ismeretlen" jelzéssel érkezett vissza) az iratot a postai kézbesítés második megkísérlésének napját követő ötödik munkanapon kézbesítettnek, annak tartalmát pedig közöltnek kell tekinteni.
3. Felek kötelesek a címadataikban bekövetkezett változásokat, a változást követő 8 (nyolc) napon belül egymás felé jelezni.
4. Felek kijelentik, hogy vitás kérdések felmerülése esetén törekednek a békés, peren kívüli egyezségre, amennyiben azonban peren kívüli megegyezés nem jön létre, úgy a jogvitát bírói úton rendezik.
5. Felek jelen szerződés aláírásával egyidejűleg nyilatkoznak arról, hogy Magyarországgal szemben fennálló köztartozásuk nem áll fenn, egyben hozzájárulnak ahhoz, hogy nevüket és székhelyük címét a másik szerződő fél kezelje.
6. Felek egyben hozzájárulnak ahhoz, hogy a szerződés tényét – adataival együtt (név, székhely, haszonkölcsön értéke, célja) – a másik szerződő fél a szerződés hatálybalépését követően a honlapján közzétegye és annak megismerhetőségét 3 évig biztosítsa.
7. Jelen szerződésben nem szabályozott kérdésekben a Polgári Törvénykönyv vonatkozó rendelkezései, továbbá a belügyminiszter irányítása alatt álló egyes rendvédelmi szervek és oktatási intézmények részére felajánlott adományok elfogadásának rendjéről szóló szabályzat kiadásáról szóló 26/2010. (XII. 29.) BM utasítás szabályai, valamint az államháztartásról szóló 2011. évi CXCV. törvény, a nemzeti vagyonról szóló 2011. évi CXCVI. törvény, az állami vagyonról szóló 2007. évi CVI. törvény, és az állami vagyonnal való gazdálkodásról szóló 254/2007. (X. 4.) Kormányrendelet az irányadóak.
8. Jelen szerződés Felek általi – ha az nem egy napon történik, az időben későbbi – aláírásának napján lép hatályba.
9. A jelen szerződés megkötése Cegléd Város Önkormányzata Képviselő-testületének 241/2012. (X.18.) számú ÖK. határozata alapján történt (3. melléklet).
10. Felek tudomásul veszik, hogy a támogatás elfogadására az Országos Rendőr-főkapitányság vezetőjének jóváhagyását követően kerül sor, amely jóváhagyás beszerzéséről és a Tulajdonos felé történő megküldéséről Kölcsönvevő gondoskodik. (4. melléklet).
11. Felek jelen szerződést elolvasás és értelmezés után, mint akaratukkal mindenben megegyezőt jóváhagyólag írják alá.

Jelen szerződés 7 eredeti példányban készült, egy példány 4 számozott oldalból és öt fejezetből áll, mely szerződésből 3 eredeti példány Kölcsönadót, 4 eredeti példány Kölcsönvevőt illeti.

**Cegléd , 2018………………… Budapest, 2018……………………....**

….………………………………… …………………………………………

**Takáts László** **Dr. Mihály István r. dandártábornok**

**polgármester** **rendőrségi főtanácsos**

**Kölcsönadó megyei rendőrfőkapitány**

**Kölcsönvevő**

Ellenjegyzem: Ellenjegyzem:

…………………………………. …………………………………

Dr. Diósgyőri Gitta            Dr. Németh Gyula r. ezredes

címzetes főjegyző rendőrségi főtanácsos

gazdasági megyei rendőrfőkapitány- helyettes

Pénzügyi ellenjegyzés: Jogilag ellenjegyzem:

……………………………………. …………………………………

Dr. Kárpáti Lászlóné Pest MRFK Hivatal

pénzügyi irodavezető jogtanácsos

KASZ:

Dátum:

Jogilag ellenjegyzem:

………………………..

Dr. Molnár Csaba

jogi ellenjegyző